Pagpili ng Inyong Opsyon sa Mortgage

Pag-unawa sa Mga Pinakakaraniwang Opsyon sa Mortgage 

at Pagdedesisyon nang Tama

Hatid sa inyo ng
Pagpili ng Inyong Opsyon sa Mortgage

Kung may pinansyal na kayong kahandaan sa pagbili ng bahay at handa 

na kayo sa mga responsibilidad ng pagkakaroon ng sariling bahay, 

kakailanganin ninyong unawain ang iba’t ibang produkto sa mortgage na 

available sa inyo. Maglaan ng panahon para matutunan ang lahat ng bahagi 

ng isang mortgage at ang mga pinakakaraniwang uri ng mga mortgage.

Mga Karaniwang Produkto sa 

Mortgage

Maraming uri ng mga mortgage na available sa inyo. 

Mahalagang tumingin-tingin para mahanap ang mortgage 

na angkop para sa inyo. Kabilang ang mga sumusunod 

sa ilan sa mga pinakakaraniwang mortgage na available 

ngayon (pero hindi limitado sa mga ito):

Fixed-Rate Mortgage

Ang mga fixed-rate mortgage ang mga pinakakaraniwang 

produkto sa mortgage na available. Dahil hindi kailanman 

nagbabago ang inyong rate ng interes, mananatiling 

pareho ang buwanang bayad sa principal at interes para 

sa kabuuang tagal ng loan — ito man ay isang mortgage 

na tatagal nang 15 taon, 20 taon, o 30 taon — kaya mas 

madali ninyong matatantya ang mga buwanan ninyong 

gastos sa pabahay. Ang mga fixed-rate mortgage ang 

pinaka-stable na uri ng mortgage.

Adjustable-Rate Mortgage

Ang mga adjustable-rate mortgage (ARM) ay maaaring 

magsimula sa mas mababang rate ng interes, kaya 

mas mababa ang mga una ninyong buwanang bayad. 

Gayunpaman, hindi tulad ng fixed-rate mortgage, panapanahong maa-adjust ang rate ng interes ninyo, batay sa 

isang index na nagpapakita ng mga pabagu-bagong rate 

ng interes sa merkado. Tandaan, kung tataas ang rate ng 

interes, tataas din ang buwanan ninyong bayad.

Mga Programa ng Pamahalaan

Nag-aalok din ang Federal Housing Administration 

(FHA), U.S. Department of Veterans Affairs (VA), at 

Rural Housing Service (RHS) ng mga produkto sa 

mortgage para sa mga nangungutang na nakakatugon 

sa ilang partikular na kinakailangan.

 Mga Pautang ng FHA. Ang FHA, na bahagi 

ng U.S. Department of Housing and Urban 

Development (HUD), ang nag-i-insure ng pautang 

sa bahay, kaya makakapag-alok ang nagpapautang 

sa inyo ng package sa pautang na may mababang 

down payment.

 Mga Pautang ng VA. Ginagarantiya ng VA ang 

mga pautang sa VA para gawing abot-kaya ang 

pabahay para sa mga beterano ng U.S. Puwede 

kayong mag-apply para sa pautang sa VA sa 

sinumang nagpapautang ng mortgage na kalahok sa 

programa ng VA sa pautang sa bahay.

 Mga Pautang ng RHS. Karaniwang ginagamit 

ang mga pautang sa RHS para tulungan ang mga 

indibidwal na mababa ang kita na makabili ng bahay sa 

mga rural na lugar. Magagamit ang mga pondo para 

gumawa, mag-repair, mag-renovate, o mag-relocate 

ng bahay, o para bumili at maghanda ng mga site.

Mga Relief Refinance MortgageSM ng Freddie Mac

Nagbibigay ang Mga Relief Refinance Mortgage ng 

Freddie Mac ng mas pinalawak na access sa mga 

oportunidad para mag-refinance sa mga kwalipikadong 

may-ari ng bahay na nagbabayad ng mortgage sa 

tamang oras. Kabilang dito ang mga may-ari ng bahay 

na hindi nasulit ang kasalukuyang mabababang rate ng 

interes dahil kaunti lang o wala silang equity sa kanilang 

bahay. Mangyaring makipag-ugnayan sa nagpapautang 

sa inyo para sa karagdagang impormasyon at mga 

kinakailangan para maging kwalipikado.

Mga Bahagi ng Bayad sa Mortgage

Karaniwang makikita sa inyong bayad sa mortgage ang 

mga sumusunod na gastusin:

 Principal. Ang principal ay ang halaga ng perang 

hiniram para bilhin ang inyong bahay.

 Interes. Ang interes ay ang halagang binabayaran 

ninyo para humiram ng pera sa nagpapautang, at 

madalas itong ipinapakita bilang isang porsyento ng 

halagang hiniram.

 Mga Buwis. Kadalasan, isasama ng nagpapautang 

sa inyo ang 1/12th ng tinatayang taunang mga 

buwis sa real estate sa bahay na binili ninyo. Ilalagay 

nila ang 1/12th na ito sa isang escrow account sa 

tuwing magbabayad kayo para mabayaran nila ang 

inyong mga buwis kapag due na ang mga ito.
 Insurance ng May-ari ng Bahay. Kasama rin 

sa inyong bayad ang 1/12th ng taunang premium 

sa insurance ng may-ari ng bahay. Ilalagay ng 

nagpapautang sa inyo ang perang ito sa isang 

escrow account at babayaran niya ang insurance 

ninyo kapag due na ito sa inyong kumpanya ng 

insurance.

 Insurance sa Mortgage. Kung wala pang 

20 porsyento ang inyong down payment, 

hihingi ang nagpapautang sa inyo ng pribado o 

pampamahalaang insurance sa mortgage. Gaya ng 

inyong mga buwis at insurance sa may-ari ng bahay, 

isasama ang 1/12th ng taunang premium sa inyong 

buwanang bayad at ilalagay ito sa isang escrow 

account.

 Mga Association Fee/Condominium Fee ng 

May-ari ng Bahay. Karamihan sa mga komunidad, 

at lahat ng condominium, ay may homeowner’s 

association (HOA) na nagme-maintain ng mga 

common area, namamahala sa mga basura 

at pagtatanggal ng nyebe, at tumutulong sa 

pagpapatupad ng mga regulasyong itinakda ng 

pamayanan o developer ng condominium. Kung 

mayroon kayong HOA, kakailanganin ninyong 

magbayad ng regular na bayarin sa association para 

makatulong sa pagsagot ng mga gastos.

 Escrow. Ang escrow ay ang mga pera o 

dokumentong hinahawakan ng third party bago ang 

closing o pagsasara. Maaaring isa rin itong account 

na hinahawakan ng nagpapautang (o ng servicer) na 

ginagamit para mabayaran ng may-ari ng bahay ang 

mga buwis at insurance.

Tumingin-tingin para sa 

Pinakamagandang Opsyon

Maraming uri ng mga mortgage na available sa inyo. 

Mahalagang tumingin-tingin para mahanap ang 

mortgage na angkop para sa inyo. Ang rate at haba 

ng mortgage, o ang termino, pati na ang mga puntos 

na sisingilin sa iyo, ay salik lahat sa pagdedesisyon 

kung aling mortgage ang pipiliin. Pakitandaan na 

hindi sa lahat ng pagkakataon, ang mortgage na 

may pinakamababang rate ang pinakamainam na 

opsyon. Mahalaga ang mga rate, pero tingnan din 

ang pangkalahatang gastusin sa pautang. Makipagugnayan sa nagpapautang sa inyo ngayon para 

malaman ang pinakamainam na produkto sa mortgage 

para sa inyo.

Para sa Higit Pang Impormasyon

 Ang Freddie Mac CreditSmart® curriculum ay isang 

gabay sa consumer para sa pagkakaroon ng mas 

magandang credit o pautang, pamamahala sa pera, 

at responsableng homeownership. Bisitahin ang 

FreddieMac.com/creditsmart para mag-download 

ng mga resource para sa consumer, na available sa 

limang wika.

 Ang “Tungkol sa Pagkakaroon ng Sariling Bahay 

(About Homeownership)” ay ang online na gabay 

ng Freddie Mac sa proseso ng pagbili ng bahay at 

matagumpay na pagkakaroon ng sariling bahay. 

Bisitahin FreddieMac.com/homeownership.

 Iwasan ang mga manloloko! Matuto tungkol 

sa mga panlolokong karaniwan sa inyong 

lugar, at makakuha ng mga payo sa susunod 

ninyong kasunduan sa pautang. Magbasa 

pa tungkol sa mga madalas na pandaraya sa 

FreddieMac.com/avoidfraud.

 Para humanap ng ahensyang tagapayo sa pabahay 

na aprubado ng HUD na malapit sa inyo, bisitahin 

ang www.hud.gov o tumawag sa 800-569-4287.

 Ang Inyong Hakbang-Hakbang na Gabay sa 

Mortgage ay nakakatulong sa mga bumibili 

ng bahay na malaman ang buong proseso ng 

mortgage mula pag-a-apply ng nagpapautang 

pautang hanggang sa pagsasara o closing. Bisitahin 

ang FreddieMac.com/homeownership/pdf/stepby-step_mortgage_guide.pdf para i-download ang 

resource na ito na madaling gamitin.

Pinagkukunan

Ang content ay hango sa premyadong curriculum ng Freddie Mac na CreditSmart, isang multilingual na pinansyal na pangedukasyong curriculum na idinisenyo para tulungan ang mga consumer na makabuo at makapagpanatili ng magandang credit o 

pautang, makagawa ng magagandang desisyon sa pinansya, at maunawaan ang mga hakbang patungo sa isang sustainable na 

homeownership.
Hatid sa inyo ng 

Publication Number 826  © Freddie Mac, Disyembre 2016